Edmond Halley

Sir Edmond Halley (8. november 1656 (25. detsember 1656 Juliuse kalendri järgi) Inglismaa, Haggerston – 14. jaanuar 1742 (20. märts Juliuse kalendri järgi) Greenwich) oli inglise füüsik, astronoom ja matemaatik.

1676. aastal külastas ta Saint Helena saart ja kaardistas seal lõunataeva tähti. Halley koostatud kataloog Catalogus Stellarum Australium avaldati 1678. aastal ja see sisaldas 341 tähte. Samal aastal valiti ta Londoni Kuningliku Seltsi liikmeks. Halley aitas oma Saint Helenal sooritatud vaatlustega tõestada ka Newtoni seadusi ning aitas rahastada Isaac Newtoni Philosophiæ Naturalis Principia Mathematica avaldamist. 

1682. aastal vaatles ta komeeti ja selle orbiidi väljaarvutamise järel avastas, et see on Maalt nähtav umbes iga 76 aasta järel. Halley ennustas, et komeet on uuesti nähtav 1758. aastal ja hiljem nimetati see tema auks Halley komeediks.

Viited

Suurbritannia astronoomid
Inglise füüsikud
Inglise filosoofid
Sündinud 1656
Surnud 1742